
Text rozhodnutia
Súd: Krajský súd Košice Spisová značka: 2K/197/2005 Identifikačné číslo súdneho spisu: 7005204835 Dátum vydania rozhodnutia: 27. 03. 2014 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2014:7005204835.2 Uznesenie Krajský súd v Košiciach v konkurznej veci úpadcu: Ján Čelovský, nar. 29.9.1955, Ľubiša 167, IČO: 32 375 093 takto r o z h o d o l : Z r u š u j e konkurz vyhlásený na majetok úpadcu: Ján Čelovský, nar. 29.9.1955, Ľubiša 167, IČO: 32 375 093. Z b a v u j e JUDr. Danicu Holováčovú, F. XX, O., funkcie správcu konkurznej podstaty. o d ô v o d n e n i e : Krajský súd v Košiciach uznesením zo dňa 9.1.2007, č.k.: 2K/197/2005-18 vyhlásil na majetok dlžníka Ján Čelovský, nar. 29.9.1955, Ľubiša 167 konkurz a do funkcie správcu konkurznej podstaty ustanovil JUDr. Danicu Holováčovú. Uznesením Krajského súdu v Košiciach, č.k.: 2K/197/2005-179 zo dňa 18.12.2013, ktoré nadobudlo právoplatnosť dňa 23.1.2014 bol rozvrhnutý výťažok zo speňaženia konkurznej podstaty úpadcu. Podaním doručeným súdu dňa 26.3.2014 správkyňa konkurznej podstaty oznámila súdu, že rozvrhové uznesenie splnila a navrhla konkurz zrušiť. Podľa § 44 ods. 1 písm. b) ZKV súd zruší uznesením konkurz, v ktorom nedošlo k potvrdeniu núteného vyrovnania po splnení rozvrhového uznesenia a zároveň zbaví správcu funkcie (§ 44 ods. 4 ZKV). Pretože došlo k splneniu rozvrhového uznesenia, súd podľa vyššie citovaného zákonného ustanovenia zrušil konkurz na majetok úpadcu a zároveň zbavil správcu jeho funkcie. O odmene a úhrade hotových výdavkov správcu bolo rozhodnuté rozvrhovým uznesením. Poučenie: Proti tomuto uzneseniu možno podať odvolanie do 30 dní odo dňa jeho zverejnenia v Obchodnom vestníku, a to na Krajskom súde v Košiciach. Zrušením konkurzu zanikajú účinky vyhlásenia konkurzu, platnosť a účinnosť úkonov vykonaných v priebehu konkurzu tým nie je dotknutá.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2014:7005204835.2 (dáta aktuálne k 12. 11. 2026). Záväzné je znenie zverejnené súdom.




